
RAPORT DE SPECIALITATE
privind modificarea HCLMT nr. 51/24.02.2009 privind transmiterea în administrarea Regiei Autonome de Transport Timişoara a unui număr de 58 refugii pentru protecţia călătorilor care folosesc mijloacele de transport în comun
Consiliul Local al Municipiului Timişoara, prin Hotărârea nr. 51/24.02.2009, a aprobat transmiterea în administrarea Regiei Autonome de Transport Timişoara a unui numar de 58 de refugii pentru protecţia călătorilor care folosesc mijloacele de transport în comun, care fac parte din domeniul public al municipiului Timişoara, cu următoarele drepturi  şi obligaţii:


a). Dreptul de exploatare a acestor refugii;


b). Obligaţia de a asigura şi menţine curăţenia în refugiile pentru protecţia călătorilor;


c). Obligaţia de a asigura şi menţine integritatea elementelor componente ale refugiilor;


d). Se interzice amplasarea materialelor publicitare pe refugiile date în administrare.
Prin Hotărârea nr. 271/28.07.2018, Consiliul Local al Municipiului Timişoara a aprobat reorganizarea, prin transformare, a Regiei Autonome de Transport Timişoara în societate comercială pe acţiuni, cu Acţionar Unic, Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT).

Prin adresa cu nr. 16436/03.09.2018, S.C. SOCIETATEA DE TRANSPORT PUBLIC TIMISOARA S.A. solicită promovarea unui proiect de hotărâre prin care să se modifice HCLMT nr. 59/24.02.2009 în sensul eliminării lit. d a art. 2 ,, d). Se interzice amplasarea materialelor publicitare pe refugiile date în administrare.”, solicitând astfel acordul amplasării de reclamă și publicitate.
S.C. SOCIETATEA DE TRANSPORT PUBLIC TIMISOARA S.A. motivează solicitarea cu situația financiară foarte grea pe care o traversează societatea care ar putea fi remediată doar în condițiile creșterii veniturilor proprii din alte activități  pe lângă activitatea de transport.

Totodată, menționează că societatea este un partener contractual constant al operatorilor economici care optează pentru publicitate atât pe mijloacele de transport în comun cât și în stații.


Potrivit art. 868 alin. (2) din Codul Civil (Legea nr. 287/2009), titularul dreptului de administrare poate folosi şi dispune de bunul dat în administrare în condiţiile stabilite de lege.

       
În conformitate cu prevederile Legii  nr. 213/17.11.1998 privind proprietatea publică şi regimul juridic al acesteia, închirierea bunurilor proprietate publică se poate realiza de către titularul dreptului de proprietate sau de către administratorul acestora, cu aprobarea Consiliului Local, în condiţiile legii. 

        
Luând în considerare art. 16 din Legea nr. 213/1998 privind proprietatea publică şi regimul juridic al acesteia “sumele încasate din închirierea bunurilor proprietate publică se fac venit la bugetul de stat sau bugetele locale, iar “administratorul  are dreptul să încaseze din chirie o cotă – părte între 20 – 50 %, stabilită prin hotărâre de aprobare a consiliului local”. 

Consiliul de Administraţie al S.C. SOCIETATEA DE TRANSPORT PUBLIC TIMISOARA S.A., prin Hotărârea nr. 132/20.08.2018, a aprobat propunerea de modificare a HCLMT nr. 51/24.02.2009 în sensul eliminării lit. d a art. 2.
Refugiile pentru călători, aflate în administrarea S.C. SOCIETATEA DE TRANSPORT PUBLIC TIMISOARA S.A., fac parte din mijloacele fixe înscrise în evidenţa tehnico-operativă a Municipiului Timişoara, domeniul public, şi sunt montate pe traseele nou modernizate ale liniei cale conform proiectului de modernizare a infrastructurii la liniile de transport în comun cu tramvaiul în municipiul Timişoara. 

În baza celor de mai sus S.C. SOCIETATEA DE TRANSPORT PUBLIC TIMISOARA S.A. va vira cota parte ce revine Municipiului Timişoara, stabilită de către Consiliul Local, în momentul încasării plăţii de la operatorul/operatorii economic/i căruia i se va atribui contractul de închiriere. Cota - parte ce revine S.C. SOCIETATEA DE TRANSPORT PUBLIC TIMISOARA S.A., va fi utilizată pentru întreţinerea, reparaţia şi înlocuirea refugiilor care nu mai au o stare tehnică corespunzătoare.
Având în vedere cele mai sus prezentate, precum şi faptul că aceste refugii pentru călători sunt vandalizate şi deteriorate periodic, iar operatortul de transport depune eforturi permanente pentru întreţinerea lor, şi ţinând cont de faptul că  exploatarea staţiilor unde sunt montate aceste refugii pentru călători se face de către S.C. SOCIETATEA DE TRANSPORT PUBLIC TIMISOARA S.A., propunem spre  aprobare de către Consiliul Local al Municipiului Timişoara:
· Eliminarea lit. d a art. 2 din HCLMT nr. 51/2009: ,,d). Se interzice amplasarea materialelor publicitare pe refugiile date în administrare.”  
· În cazul în care Primăria Municipiului Timişoara va moderniza refugiile de călători, valabilitatea tuturor contractelor de publicitate încetează.
· Stabilirea cote-părţi, fără TVA, ce revine Municipiului Timişoara din gestionarea serviciului de publicitate pe refugiile aflate în administrarea societăţii; 

· plata către Municipiul Timişoara va fi efectuată de S.C. SOCIETATEA DE TRANSPORT PUBLIC TIMISOARA S.A.  după încasarea acesteia de la operatorul/ operatorii economic/i.

